**3 Ιουνίου 2016**

**ΔΗΜΟΚΡΑΤΙΚΗ ΣΥΝΕΡΓΑΣΙΑ ΕΚΠΑΙΔΕΥΤΙΚΩΝ Π.Ε**

**Όλοι οι γονείς ανεξαιρέτως έχουν δικαίωμα απόκτησης κάρτας ανεργίας του ΟΑΕΔ ώστε να εγγράψουν χωρίς κολλήματα τα παιδιά τους στο Ολοήμερο**

Συνάδελφοι

Η κυβέρνηση της πρώτης φοράς αριστερά, ξεπερνώντας ακόμα και τους υμνητές του θατσερισμού, προσπαθεί να στερήσει από τα παιδιά μας το θεμελιωμένο συνταγματικά δικαίωμα τους στην ισότιμη πρόσβαση στο σχολείο.

Για πρώτη φορά και οι δυο γονείς είναι υποχρεωμένοι για να εγγράψουν το παιδί τους στο ολοήμερο σχολείο να προσκομίσουν βεβαίωση εργοδότη ή κάρτα ανεργίας του ΟΑΕΔ.

Εμείς οι εκπαιδευτικοί που γνωρίζουμε τον σημαντικό ρόλο του ολοήμερου στην εκπαίδευση δεν πρέπει να το στερήσουμε από κανέναν μαθητή μας .

**Ενημερώνουμε τους γονείς** πως δικαίωμα στην κάρτα ανεργίας του ΟΑΕΔ έχουν όλοι και όλες ανεξαιρέτως (αλλοδαποί, νοικοκυρές). Η απόκτηση της είναι εύκολη με μια απλή αίτηση στο γραφείο του ΟΑΕΔ, προσκομίζοντας ταυτότητα, αριθμό ΑΜΚΑ, άδεια παραμονής, λογαριασμό ΔΕΗ και Ε1 .

Η Δημοκρατική Συνεργασία καλεί τους συλλόγους διδασκόντων να αναλάβουν πρωτοβουλίες ενημέρωσης των γονιών.

**Κανένα παιδί εκτός ολοήμερου. Το σχολείο δεν είναι λογιστικοί αριθμοί το σχολείο είναι ψυχές ανθρώπων.**